CELEX: 62017TN0093
Language: fi
Date: 2017-02-14 00:00:00
Title: Asia T-93/17: Kanne 14.2.2017 – Duferco Long Products v. komissio

18.4.2017   
            
            
               FI
            
            
               Euroopan unionin virallinen lehti
            
            
               C 121/38
            
         Kanne 14.2.2017 – Duferco Long Products v. komissio
   (Asia T-93/17)
   (2017/C 121/57)
   Oikeudenkäyntikieli: ranska
   
      Asianosaiset
   
   
      Kantaja: Duferco Long Products SA (Luxemburg, Luxemburg) (edustajat: asianajajat J.-F. Bellis, R. Luff ja M. Favart)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi
            
         
               —
            
            
               kumoamaan valtiontuista SA.33926 2013/C (ex 2013/NN, 2011/CP), jotka Belgia on myöntänyt Dufercolle, 20.1.2016 annetun komission päätöksen 1 artiklan f alakohdan ja 2 artiklan
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu komission tekemiin ilmeisiin oikeudellisiin virheisiin ja arviointivirheisiin kuudennen toimenpiteen, jonka komissio katsoi sisämarkkinoille soveltumattomaksi, tasavertaisuuden (pari passu) tarkastelussa. Kyseinen kanneperuste jakautuu kahteen osaan:
               
                           —
                        
                        
                           ensimmäisen osan mukaan kyseinen toimenpide on, toisin kuin komissio väittää, toteutettu tasavertaisesti
                        
                     
                           —
                        
                        
                           toisen osan mukaan komission tekemässä toimenpiteen tasavertaisuuden arvioinnissa on vakavia lasku- ja arviointivirheitä.
                        
                     
         
               2)
            
            
               Toinen kanneperuste, joka perustuu komission tekemiin ilmeisiin oikeudellisiin virheisiin ja arviointivirheisiin yksityistä markkinataloussijoittajaa koskevan kriteerin tarkastelussa. Kyseinen kanneperuste jakautuu neljään osaan:
               
                           —
                        
                        
                           ensimmäisen osan mukaan komissio on sekoittamalla toisiinsa yksityistä markkinataloussijoittajaa koskevan kriteerin sovellettavuuden ja soveltamisen tehnyt oikeudellisen virheen ja soveltanut yksityistä markkinataloussijoittajaa koskevaa kriteeriä virheellisesti
                        
                     
                           —
                        
                        
                           toisen osan mukaan komissio on laiminlyömällä kyseistä toimenpidettä koskevan vertailevan analyysin tai muun arviointimenetelmän rikkonut markkinataloussijoittajaperiaatetta sekä perustelu- ja huolellisuusvelvollisuuksiaan mainitun kriteerin arvioinnissa
                        
                     
                           —
                        
                        
                           kolmannen osan mukaan komissio on rikkonut perustelu- ja huolellisuusvelvollisuuksiaan arvioidessaan yksityistä markkinataloussijoittajaa koskevaa kriteeriä
                        
                     
                           —
                        
                        
                           neljännen osan mukaan Vallonia on toimittanut lukuisia asiakirjoja, joista ilmenee, että Foreign Strategic Investment Holding, joka on Société Wallonne de Gestion et de Participationin tytäryhtiö, on toiminut yksityisen markkinataloussijoittajan tavoin.